CELEX: 22009D0107
Language: et
Date: 2009-10-22 00:00:00
Title: EMP Ühiskomitee otsus nr 107/2009, 22. oktoober 2009 , millega muudetakse Euroopa Majanduspiirkonna lepingu XI lisa (telekommunikatsiooniteenused)

17.12.2009   
            
            
               ET
            
            
               Euroopa Liidu Teataja
            
            
               L 334/4
            
         EMP ÜHISKOMITEE OTSUS
   
   nr 107/2009,
   22. oktoober 2009,
   millega muudetakse Euroopa Majanduspiirkonna lepingu XI lisa (telekommunikatsiooniteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XI lisa on muudetud EMP Ühiskomitee 25. septembri 2009. aasta otsusega nr 96/2009 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 18. juuni 2009. aasta määrus (EÜ) nr 544/2009, millega muudetakse määrust (EÜ) nr 717/2007, milles käsitletakse rändlust üldkasutatavates mobiiltelefonivõrkudes ühenduse piires, ning direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (2),
            
         ON TEINUD JÄRGMISE OTSUSE:
   Artikkel 1
   Lepingu XI lisa muudetakse järgmiselt:
   
               1)
            
            
               Punkti 15cu (Euroopa Parlamendi ja nõukogu määrus (EÜ) nr 717/2007) lisatakse järgmine tekst:
               „ , muudetud järgmise õigusaktiga:
               
                           —
                        
                        
                           
                              32009 R 0544: Euroopa Parlamendi ja nõukogu määrus (EÜ) nr 544/2009, 18. juuni 2009 (ELT L 167, 29.6.2009, lk 12).
                           Käesolevas lepingus loetakse selle määruse sätteid järgmises kohanduses:
                           Artikli 1 lõikele 4 lisatakse järgmised lõigud:
                           
                              „Kuna Euroopa Keskpank ei avaldanud euro ja Islandi krooni vahetuskurssi päeval, mil jõustus EMP Ühiskomitee otsus nr 107/2009, millega käesolev määrus inkorporeeriti EMP lepingusse, kehtib Islandi Keskpanga poolt samal päeval avaldatud vahetuskurss.
                              Artikli 3 lõikes 2 ja artikli 4 lõikes 2 sätestatud piirmäärade järgnevate alandamiste korral kehtivad Islandi krooni suhtes, juhul kui Euroopa Keskpank ei ole vastavat vahetuskurssi avaldanud, läbivaadatud väärtuste määramiseks kasutatud viitekursid, mille Islandi Keskpank avaldas üks kuu enne läbivaadatud väärtuste kohaldatavust.” ”
                           
                        
                     
         
               2)
            
            
               Punktile 5 cl (Euroopa Parlamendi ja nõukogu direktiiv 2002/21/EÜ) lisatakse järgmine taane:
               
                           „—
                        
                        
                           
                              32009 R 0544: Euroopa Parlamendi ja nõukogu määrus (EÜ) nr 544/2009, 18. juuni 2009 (ELT L 167, 29.6.2009, lk 12).”
                        
                     
         Artikkel 2
   Määruse (EÜ) nr 544/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 23. oktoobril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 22. oktoober 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 304, 19.11.2009, lk 8.
   
      (2)  ELT L 167, 29.6.2009, lk 12.
   
      (3)  Põhiseadusest tulenevad nõuded on nimetatud.